Seychelles

Ti Seychelles (;   ), opisial a ti Republika ti Seychelles (; ; Kreol: La Repiblik Sesel), ket ti maysa a purpuro a pagilian nga isla iti Taaw Indiano iti akindaya nga igid ti Baybay Somali. Buklen daytoy dagiti 115 nga isla. Ti kapitolio ken kadakkelan a siudadna ket ti Victoria, ken  iti daya ti nagruna a daga ti Aprika. Dagiti sabali pay a kabangibang a pagilian nga isla ket mairaman ti Komoros, Madagascar, Maurisio, ken dagiti ballasiw-taaw a rehion ti Pranses iti Mayotte ken Réunion iti abagatan; ken ti Maldibas ken ti Purpuro Chagos (inadministro babaen ti Reino Unido a kas ti Teritotio ti Taaw Indiano ti Britaniko) iti daya. Ti nakarkulo a populasionna iti 98,462Mid-2020 National semi-annual estimate. ket ti kabassitan ti populasion iti ania man a naturay a pagilian iti Aprika.

Saan idi a natagtagitao ti Seychelles sakbay a naduktalan dagiti Europeano idi maika-16 a siglo. Daytoy ket nakasango iti agbingbinglay nga interesado ti Pranses ken Britaniko aginggana idi napno a tinurayan ti Britaniko idi naladaw a maika-18 a siglo. Manipud idi nangirangrang iti wayawaya manipud iti Reino Unido idi 1976, napadur-as daytoy manipud iti kaaduan a kagimongan ti agrikultura iti naibatay iti panagtagilako ti agduduma nga ekonomia, nga ilasin babaen dagiti nga aktibidad iti serbisio, sektor ti publiko, ken turismo. Manipud idi 1976 aginggana idi 2015, dimmakel ti nominal a GDP iti ganggani a 700%, ken ti pagpadaan ti kapigsa ti panaggatang iti ganggani a 1600%. Manipud kadagiti naladaw a tawen ti 2010, nangiyaddang ti gobierbo a mangawis iti gangganaet a pagpuonan.

Ita nga aldaw, agpannakkel ti Seychelles iti kangatuan a  nominal a GDP iti tunggal maysa a tao iti ania man a pagilian iti Aprika. Addaan daytoy iti maikadua a kangatuan nga Indise ti Panagrang-ay ti Nagtagitaon iti ania man a pagilian iti Aprika kalpasan ti Maurisio. Maysa laeng daytoy kadagiti dua a pagilian ti Aprika a naidasig a kas maysa a nangato ti matgedan nga ekonomia babaen ti Banko ti Lubong (ti sabali ket ti Maurisio).

Ti kultura ken kagimongan ti Seychelles ket maysa nga eklektiko a panaglalaok dagiti impluensia ti Pranses, Britaniko, ken Aprikano, nga agraman iti ad-adu a kaudian a laok dagiti elemento ti Insik ken Indiano. Ti pagilina ket kameng ti Nagkaykaysa a Pagpagilian, ti Kappon ti Aprika, ti Komunidad ti Panagrang-ay ti Akin-abagatan nga Aprika, ken ti Mankomunidad ti Pagpagilian.

 Dagiti nagibasaran 

 Dagiti akinruar a silpo 

 SeyGov, nagruna a portal ti gobierno




Kategoria:Dagiti pagilian idiay Aprika
Kategoria:Dagiti purpuro ti Taaw Atlantiko
Kategoria:Dagiti pagilian ti Taaw Indiano
Kategoria:Dagiti pagilian ken teritorio nga agsasao ti Ingles
Kategoria:Dagiti dati a kolonia ti Pransia
Kategoria:Dagiti pagilian ken teritorio nga agsasao ti Pranses
Kategoria:Dagiti pagilian nga isla
Kategoria:Is-isla ti Aprika
Kategoria:Is-isla ti Taaw Indiano
Kategoria:Dagiti estado a kameng ti Kappon ti Aprika
Kategoria:Dagiti estado a kameng ti Mankomunidad ti Pagpagilian
Kategoria:Dagiti republika
Kategoria:Dagiti estado ken teritorio a nabangon idi 1976
Kategoria:Dagiti estado a kameng ti Nagkaykaysa a Pagpagilian